Amt Neehuus in’t Loonbörgsche

Dat Amt Neehuus weer en Verwaltungsrebeed in dat Hartogdom Sassen-Loonborg, in dat Königriek Hannover un in de prüüßsche Provinz Hannover binnen de Landdrostie Lümborg mit Seet in Neehuus. Dor hett groff dat Rebeed von de hüdige Gemeen Amt Neehuus tohöört.

Dat Leid över dat Amt harr bet 1867 en Amtmann, de twete Beamte weer bet 1816 de Amtsschriever. In de Prüßentied na 1867 hett de eerste Beamte Amtshauptmann heten.

 Historie 

Na’n Dood von Hartog Julius Franz von Sassen-Loonborg schullen siene Döchter dat Hartogdom arven, aver de Kaiser hett dat Rebeed intagen un an de Hartöög von dat Förstendom Lümborg vergeven. Dor över hett dat Stried mit den Graaf von Holsteen (de in Personalunion König von Däänmark weer) geven. Eerst mit’n Hambörger Vergliek von 1693 hett Holsteen bigeven un Sassen-Loonborg hett mit dat Amt Neehuus to Lümborg höört.

1811 hett Frankriek ünner Napoleon dat Amt innahmen. In disse Franzosentied hett dat to dat Departement von de Elvmünnen un direkt to dat Kaiserriek Frankriek höört. Neehuus weer in disse Tied de Seet von den Kanton Neehuus. 1813 müssen de Franzosen dat Amt denn opgeven un de ole Stand is wedderkamen.

Na’n Wiener Kungress 1815 is ut dat Kurförstendom Bruunswiek-Lümborg dat Königriek Hannover worrn. Hannover hett dorbi Loonborg an Holsteen afgeven. Dat Amt Neehuus is liekers bi Hannover bleven.

1820 hett dat Amt Bleikd sien Deel von Sumt un Krusendörp an dat Amt Neehuus afgeven, de beiden Öörd weren vörher twüschen de Ämter opdeelt.

To’n 28. September 1844 is dat Gericht Wähningen oplööst un Deel von dat Amt Neehuus worrn.Christian H. Ebhardt: Gesetze, Verordnungen und Ausschreiben für das Königreich Hannover. 1846–1850. Vandenhoeck und Ruprecht, Göttingen 1851, Sied 156

1848 weer dat Amt so 186,54 km² groot.

Bi de Verwaltungs- un Justizreform an’n 1. Oktober 1852 in dat Königriek Hannover hett dat Amt Neehuus de Delen von Raffatz un Gauswarder tokregen, de vörher to dat Amt Hitzacker höört hebbt. As Gericht för dat Amt is to’n 1. Oktober 1852 dat Amtsgericht Neehuus inricht worrn. Bi de Verwaltungsreform 1859 sünd dor tosätzlich noch all de Rebeden von dat Amt Hitzacker tokamen, de op dat rechte Över von de Elv legen.

Nadem dat Königriek Hannover 1866 an Prüßen kamen is, sünd 1867 Stüürkreise in de ne’e Provinz Hannover inricht worrn. Dat Amt hett denn to’n Stüürkreis Dannenbarg tohöört.

Bi de Verwaltungsreform in Prüßen to’n 1. April 1885 is dat Amt Neehuus oplööst worrn un dor is tohoop mit dat Amt Bleikd de Kreis Bleikd von worrn.

 Öörd Stand 1848 

Öörd ahn egen Nummer hebbt to dat Dörp mit bihöört, ünner dat se ünnerstaht, un weren dormit nich kumplett egenstännig.

+ Huusvaagdie  Oort  Lüüd  Hüüs  Aard  Status 1  Neehuus  874  87  Flecken  Gemeen 2  Groot Banratz  38  4  Dörp  Gemeen 3  Lütt Banratz  43  4  Dörp 4  Bahldamm  13  1  Forsthuus  keen Gemeen 5  Kattenzien  323  34  Dörp  Gemeen   Forsthuus un Windmöhl Kattenzien  17  2    ahn Gemeen 6  Darchau  133  16  Dörp  Gemeen   Windmöhl Darchau  2  1  Möhl  ahn Gemeen 7  Dellien  264  29  Dörp  Gemeen 8  Gröne Jäger  19  2  Forsthuus  keen Gemeen 9  Gülstörp  50  6  Dörp  Gemeen 10  Gülz  47  6  Vörwark  keen Gemeen 11  Hoor  395  39  Dörp  Gemeen 12  Halvmeesteree an de Heid  7  1    keen Gemeen 13  Kaunau  171  19  Dörp  Gemeen 14  Krusendörp  145  16  Dörp  Gemeen 15  Groot Kühren  51  4  Vörwark  keen Gemeen 16  Paupelau  133  18  Dörp  Gemeen 17  Preiten  160  18  Dörp  Gemeen   Good Preiten mit de Fähr, de Meieree, de Tegelee un dat fröhere Forsthuus Bullenholt  113  10  Eddelgood  ahn Gemeen 18  Rosien  264  27  Dörp  Gemeen 19  Stapel  540  58  Dörp  Gemeen 20  Sükau  439  40  Dörp  Gemeen 21  Sumt  246  30  Dörp  Gemeen 22  Vuckfey  125  13  Dörp  Gemeen+ Vaagdie Vergünn  Oort  Lüüd  Hüüs  Aard  Status 1  Bohnenborg  240  25  Dörp  Gemeen 2  Koorßen mit’n Koorßer Kroog  466  44  Dörp  Gemeen 3  Falkenhoff  5  1  Forsthoff  keen Gemeen 4  Gauswarder  77  7  Dörp  Gemeen 5  Gauditz mit de Windmöhl  236  25 Dörp  Gemeen 6  Haveckenborg  11  1  Forsthoff  keen Gemeen 7  Laak  125  11  Dörp  Gemeen 8  Laav  248  25  Dörp  Gemeen 9  Pinnau  219  23  Dörp  Gemeen 10  Pummau  95  11  Dörp  Gemeen 11  Privlack  162  15  Dörp  Gemeen 12  Raffatz  28  4  Dörp  Gemeen 13  Lütt Rassau  44  3  Dörp  Gemeen 14  Stix  148  15  Dörp  Gemeen   Vörwark Stix  10  1  Vörwark  ahn Gemeen 15  Tripkau  481  49  Dörp  Gemeen   Möhl Tripkau  9  1  Möhl  ahn Gemeen 16  Vergünn  73  7  Dörp  Gemeen 17  Wähningen  181  23  Dörp  Gemeen   Good Wähningen  123  9  Eddelgood  ahn Gemeen 18  Wilkensdörp  148  16  Dörp  Gemeen 19  Zeetz  227  22  Dörp  Gemeen   Heidkraug oder Nee-Zeetz  27  3  enkelte Hööv

 Inwahnertall 

 Amtlüüd 

 1704–1717: Johann Reinhold Winter
 1717–1723: Johann Dietrich Flebbe
 1723–1739: Gustav Ernst Schmidt
 1740–1764: Johann Wilhelm Reinbeck
 1764–1770: Philipp Nicolaus Westphal
 –1790: Albrecht Johann von Reinbeck
 1791–üm 1836: Drost Claus Otto Benedix von der Decken
 üm 1836–1846: Amtmann Eberhard Christian Compe
 1846–1853: Carl August Bernhard Biedenweg
 1853–1868: Ludwig Sarnighausen
 1868–1872: Adolf von Nickisch-Rosenegk
 1872–üm 1880: August Christoph Adolf Michaelis
 üm 1880–1885: August von Harling (as Verwalter)

 Amtsschrievers 

 ~1779: Heinrich Conrad Conrades
 ~1794: Johann Friedrich Dieterichs
 ~1803: August Philipp Schubert

 Footnoten 

Kategorie:Amt
Kategorie:Kurförstendom Hannover
Kategorie:Königriek Hannover
Kategorie:Provinz Hannover
Kategorie:Gifft dat nich mehr